P6_TA(2004)0089

Jamstvo Skupnosti Evropski investicijski banki *

Zakonodajna resolucija Evropskega parlamenta o predlogu Sklepa Sveta o odobritvi jamstva Skupnosti Evropski investicijski banki za izgube pri posojilih za nekatere vrste projektov v Rusiji in v zahodnih novih neodvisnih državah (WNIS) (KOM(2004)0385 — C6-0073/2004 — 2004/0121(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2004)0385) [1],

- ob upoštevanju člena 308 Pogodbe ES, v skladu s katerim se je Svet posvetoval s Parlamentom (C6-0073/2004),

- ob upoštevanju mnenja Odbora za pravne zadeve o predlagani zakonski osnovi,

- ob upoštevanju členov 51 in 35 svojega Poslovnika,

- ob upoštevanju poročila Odbora za proračun in mnenja Odbora za zunanje odnose (A6-0066/2004),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, v skladu s členom 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva k sprožitvi spravnega postopka na podlagi skupne izjave z dne 4. marca 1975, če namerava Svet odstopati od besedila, ki ga je Parlament odobril;

5. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

6. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA JE PREDLAGALA KOMISIJA | SPREMEMBE PARLAMENTA |

Sprememba 1

Naslov

Predlog Sklepa Sveta o odobritvi jamstva Skupnosti Evropski investicijski banki za izgubo pri posojilih za določene vrste projektov v Rusiji in v zahodnih novih neodvisnih državah (WNIS) | Predlog sklepa Sveta o odobritvi jamstva Skupnosti Evropski investicijski banki za izgubo pri posojilih za nekatere vrste projektov v Rusiji, Ukrajini, Moldaviji in Belorusiji. (Ta predlog spremembe se uporablja v celotnem besedilu. Njegov sprejem bo povzročil ustrezne spremembe v celotnem besedilu.) |

Sprememba 2

Sklicevanje 1

ob upoštevanju Pogodbe o ustanovitvi Evropske skupnosti, zlasti člena 308 Pogodbe, | Ob upoštevanju Pogodbe o ustanovitvi Evropske skupnosti in zlasti člena 181a Pogodbe, |

Sprememba 3

Uvodna izjava 5

(5) Posojilni mandat bi moral biti na eni strani ustrezno pogojeno usklajen z dogovori na visoki ravni EU o političnih in makroekonomskih vidikih ter ostalih mednarodnih finančnih institucij o sektorskih in projektnih vidikih, na drugi strani pa bi moral biti predmet ustrezne razdelitve dela med EIB in Evropsko banko za obnovo in razvoj (EBRD). | (5) Posojilni mandat bi moral biti ustrezno pogojeno usklajen s politikami Evropske unije in dogovori na visoki ravni EU o političnih in makroekonomskih vidikih. EIB in Komisija bi morali zagotoviti potrebno usklajevanje ostalih mednarodnih finančnih institucij o sektorskih in projektnih vidikih. To lahko zlasti vključuje ustrezne razdelitve dela med EIB, kot institucije Evropske unije in njenih držav članic, in Evropsko banko za obnovo in razvoj (EBRD). |

Sprememba 4

Uvodna izjava 7

(7) Pregled splošnega mandata EIB 2006, po Odločbi Sveta 2000/24/ES z dne 22. decembra 1999, na podlagi katere se odobri jamstvo Skupnosti za izgubo pri posojilih za projekte izven Skupnosti (srednja in vzhodna Evropa, sredozemske države, Latinska Amerika in Azija ter Južnoafriška Republika), bi moral v celoti upoštevati Rusijo in WNIS. | (7) Pregled splošnega mandata EIB 2006, po Odločbi Sveta 2000/24/ES z dne 22. decembra 1999, na podlagi katere se odobri jamstvo Skupnosti za izgubo pri posojilih za projekte izven Skupnosti (osrednja in vzhodna Evropa, sredozemske države, Latinska Amerika in Azija ter Južnoafriška Republika), bi moral v celoti upoštevati Rusijo, Ukrajino, Moldavijo in Belorusijo. Pri tem pregledu je treba upoštevati tudi vključitev držav Južnega Kavkaza in Osrednje Azije |

Sprememba 5

Člen 2

Upravičeni projekti so tisti, ki so gospodarno sprejemljivi in predstavljajo pomembnem interes Evropske unije. Upravičeni sektorji so tako okolje kot transport, telekomunikacije in energijska infrastruktura s poudarkom na linijah čezevropskega omrežja (TEN), ki imajo čezmejni vpliv na državo članico. | Upravičeni projekti so tisti, ki so gospodarno sprejemljivi in predstavljajo pomembnem interes Evropske unije. Upravičeni sektorji so tako okolje kot transport, telekomunikacije in energijska infrastruktura, vključno z jedrsko varnostjo, s poudarkom na linijah čezevropskega omrežja (TEN), ki imajo čezmejni vpliv na državo članico. |

Sprememba 6

Člen 3, odstavek 3, pododstavek 1, točka (b) in pododstavek 2

(b)sodelovanje na področju delovanja in, kjer je to primerno, tudi na področju financiranja, EIB z ostalimi mednarodnimi finančnimi institucijami, da bi se s tem zagotovili zadostna porazdelitev tveganja in primerna pogojenost projekta.EIB in EBRD si delo ustrezno razdelita. | (b)sodelovanje EIB z ostalimi mednarodnimi finančnimi institucijami in kjer je to možno in primerno, ob upoštevanju naloge EIB, da podpira politike EU, financiranja s temi institucijami, da bi se s tem zagotovili zadostna porazdelitev tveganja in primerna pogojenost projekta.Zasleduje se ustrezna radelitev dela med EIB in EBRD. |

Sprememba 7

Člen 4

Posamezne države postanejo upravičene v okviru zgornje meje, če in ko izpolnijo določeno pogojeno usklajenost z dogovori na visoki ravni med Evropsko unijo in obravnavano državo o političnih in makroekonomskih vidikih. Komisija določi, kdaj je posamezna država izpolnila določeno pogojenost in o tem obvesti EIB. | Posamezne države postanejo upravičene v okviru zgornje meje, če in ko izpolnijo določeno pogojeno usklajenost z dogovori na visoki ravni med politikami Evropske unije in obravnavano državo o političnih in makroekonomskih vidikih. Komisija določi, kdaj je posamezna država izpolnila določeno pogojenost in o tem obvesti EIB. |

Sprememba 8

Člen 4a (novo)

| Člen 4a Študije izvedljivosti EIB je pozvana, da pripravi študije izvedljivosti o možni vključitvi držav Južnega Kavkaza in Osrednje Azije v splošni mandat od leta 2007 naprej. |

[1] Še ni objavljeno v Uradnem listu.

--------------------------------------------------